Ministru kabineta rīkojuma projekta

**„Grozījums Ministru kabineta 2012.gada 24.augusta rīkojumā Nr.411 „Par finansējuma piešķiršanu Finanšu ministrijai Valsts ieņēmuma dienesta administratīvās ēkas Talejas ielā 1, Rīgā, telpu nomas maksas, aprīkojuma iegādes, pārcelšanās un uzturēšanas izdevumu segšanai””**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2012.gada 24.augusta rīkojuma Nr.411 „Par finansējuma piešķiršanu Finanšu ministrijai Valsts ieņēmuma dienesta administratīvās ēkas Talejas ielā 1, Rīgā, telpu nomas maksas, aprīkojuma iegādes, pārcelšanās un uzturēšanas izdevumu segšanai” (turpmāk – MK rīkojums Nr.411) 3.punktā Finanšu ministrijai (valsts akciju sabiedrībai „Valsts nekustamie īpašumi”; turpmāk – VNĪ) dots uzdevums pēc Valsts ieņēmumu dienesta (turpmāk – VID) administratīvās ēkas Talejas ielā 1, Rīgā, nodošanas ekspluatācijā četru mēnešu laikā precizēt nomas maksas apmēru atbilstoši faktiskajām būvniecības un piesaistītā kapitāla izmaksām un uzturēšanas izdevumu apmēru atbilstoši faktiskajām nekustamā īpašuma apsaimniekošanas un uzturēšanas izmaksām, un normatīvajos aktos noteiktā kārtībā iesniegt Ministru kabinetā rīkojuma projektu par MK rīkojuma Nr.411 1.punktā minēto valsts budžeta ilgtermiņa saistību un pamatbudžeta bāzes izdevumu precizēšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Būvobjekts „Latvijas Republikas Valsts ieņēmumu dienesta administratīvo ēku kompleksa Rīgā, Talejas ielā 1 (2.kārta)” pieņemts ekspluatācijā 2014.gada 17.aprīlī.Šobrīd joprojām notiek pakāpeniska VID struktūrvienību pārcelšanās uz jaunajām telpām Talejas ielā 1, Rīgā. VID struktūrvienību pārcelšanu plānots pabeigt 2014.gada septembrī, oktobrī.VID šobrīd tai iznomātās telpas Talejas ielā 1, Rīgā, neizmanto pilnā platībā, līdz ar to nav nosakāms precīzs elektrības un ūdens patēriņš pie pilnas VID iznomāto telpu noslodzes. Rezultātā komunālo pakalpojumu izmaksas par VID iznomātajām telpām Talejas ielā 1, Rīgā, nav precīzi aprēķināmas. Lai precīzi noteiktu VID iznomāto telpu Talejas ielā 1, Rīgā, apsaimniekošanas maksu, VNĪ vēl ir nepieciešams:* iepirkuma procedūras rezultātā, kuru plānots pabeigt līdz 2014.gada augusta beigām, noteikt iekārtu vājstrāvu apkalpošanas izmaksas;
* precizēt noteiktu inženiertīklu apkalpošanas apjomu un tā izmaksas;
* precizēt datu centra nepilnību novēršanas nodrošināšanas pasākumu kopumu, kā rezultātā var palielināties apkalpojamo sistēmu skaits un to izmaksas;
* precizēt kustamas mantas apsaimniekošanas un uzturēšanas izmaksas;
* izveidot datu centra dublējošu elektronbarošanas pievadu, kas nodrošinās nepārtrauktas barošanas sistēmas (UPS) darbību. Līdz ar to šobrīd nav zināmas minētā pievada apkalpošanas izmaksas.

Ņemot vērā minēto, izstrādātais Ministru kabineta rīkojuma projekts „Grozījums Ministru kabineta 2012.gada 24.augusta rīkojumā Nr.411 „Par finansējuma piešķiršanu Finanšu ministrijai Valsts ieņēmuma dienesta administratīvās ēkas Talejas ielā 1, Rīgā, telpu nomas maksas, aprīkojuma iegādes, pārcelšanās un uzturēšanas izdevumu segšanai”” paredz izdarīt grozījumu MK rīkojuma Nr.411 3.punktā, pagarinot Finanšu ministrijai (VNĪ) dotā uzdevuma izpildes termiņu līdz 2014.gada 1.oktobrim.Rīkojuma projekts atbilst budžeta un finanšu politikas jomai. |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija (VNĪ) un VID. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Finanšu ministrija (VNĪ).  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, III, IV, V un VI sadaļa – projekts šīs jomas neskar.

Finanšu ministrs A.Vilks

04.09.2014. 10:03

511

L.Kokorēviča, 67024955

Lita.Kokorevica@vni.lv